OpenLLM-France/wikimedia huggingface dataset:
# Francisco Ronquillo Briceño

Francisco Ronquillo Briceño (Milà, 22 d'octubre de 1644 - Madrid, 29 de maig de 1717) Marquès de Villanueva de las Torres i Comte de Gramedo. Noble, militar i home d'estat castellà. Va exercir diversos llocs de rellevància durant el regnat de Carles II de Castella i fou partidari de Felip V de Castella durant la Guerra de Successió Espanyola. Fou elevat a President del Consell de Castella (1705 - 1713).

## Orígens familiars i matrimoni

Va ser fill d'Antonio Ronquillo Briceño, virrei de Sicília, i de Jacinta Briceño d'Osorio, senyora de Gramedo, Molezuelas, Piquillos y Villaquijada. Després de la mort sense successió del seu germà gran José Ronquillo va heretar el títol de comte de Gramedo, i després de la de la seva cosina Maria Teresa Ronquillo Briceño, el de marquès de Villanueva de les Torres. El 1672 es va casar a Saragossa amb Petronila Jiménez de Murillo.

## Biografia política

Va ser majordom de Joan Josep d'Àustria i després de la mort d'aquest corregidor de Còrdova (1682-1989) i de Madrid (1690-1696); després del Motín de los gatos fou nomenat novament corregidor de Madrid (1699-1703) en substitució del destituït Francisco de Vargas. En aquests últims anys del regnat de Carles II va ser partidari de la Casa de Borbó al costat del President del Consell de Castella Manuel Arias y Porres (1699 - 1703) i del cardenal Portocarrero, recolzats per l'ambaixador francès a Madrid el duc d'Harcourt. Aquests comptaven amb l'oposició del comte d'Oropesa Manuel Joaquín Álvarez de Toledo-Portugal i l'almirall de Castella Juan Tomás Enríquez de Cabrera y Ponce de León, que encapçalaven el partit austríac a la cort. Després dels primers anys de Felip V a la cort, fou elevat a la presidència del Consell de Castella (1705-1713).

## Vegeu també

* Consell de Castella
* Decrets de Nova Planta
# Flaxweiler

Flaxweiler (luxemburguès Fluessweiler) és una comuna i vila a l'est de Luxemburg, que forma part del cantó de Grevenmacher. Comprèn les viles de Flaxweiler, Beyren, Gostingen, Niederdonven i Oberdonven.

## Població

| Nacionalitat | Població | % |
| luxemburguesos | 1.169 | 82,73% |
| Forasters | 244 | 17,27% |
| - portuguesos | 79 | 5,59% |
| - francesos | 12 | 0,85% |
| - italians | 13 | 0,92% |
| - belgues | 17 | 1,20% |
| - alemanys | 38 | 2,69% |
| - iugoslaus | 5 | 0,35% |
| - altres | 80 | 5,66% |

## Evolució demogràfica

| Any | Població |
| 15/02/2001 | 1.413 |
| 01/01/2002 | 1.428 |
| 01/01/2003 | 1.502 |
| 01/01/2004 | 1.585 |
| 01/01/2005 | 1.612 |
# Front Popular del Nepal

El Front Popular del Nepal (Jana Morcha Nepal) és una organització de masses del Partit Comunista del Nepal (Centre d'Unitat-Masal) formada el 2002 per la unió de Rashtriya Jana Morcha i Samyukta Jana Morcha.

## Referències

* ↑ «UPF, NPF merge» (en anglès). NepalNews, 24-01-2003. Arxivat de l'original el 2003-01-24. [Consulta: 18 desembre 2020].
* ↑ «Nepalnews.com Mercantile Communications Pvt. Ltd». Arxivat de l'original el May 16, 2008. [Consulta: de setembre 25, 2020].
# Friedrich Gschweidl

Friedrich Fritz Gschweidl (Viena, 13 de desembre de 1901 - Viena, 5 d'abril de 1970) fou un futbolista austríac de la dècada de 1920 i entrenador de futbol.
Fou internacional amb Àustria, formant part de l'anomenat wunderteam. Destacà com a jugador al First Vienna.

## Referències

* ↑ «Team Stats». Austria Soccer. [Consulta: 29 abril 2012].
# Friedrich Gustav Jakob Henle

Friedrich Gustav Jakob Henle (9 de juliol de 1809 - 13 de maig de 1885), va ser un metge, patòleg i anatomista alemany d'origen jueu. Va descobrir el bucle de Henle als ronyons junt amb altres estructures anatòmiques que porten el seu cognom. El seu assaig sobre el contagi per miasma va ser un dels primers arguments per la teoria dels gèrmens en les malalties. Va ser una figura important en el desenvolupament de la medicina moderna.
Henle desenvolupà els conceptes de contagium vivum i contagium animatum, respectivament (Von den Miasmen und Kontagien, 1840) - seguint idees de Girolamo Fracastoro i el treball d'Agostino Bassi; així cofundant la teoria dels microorganismes com la causa de les malalties infeccioses. No va trobar per ell mateix espècies especials de bacteris - tasca aconseguida pel seu alumne Robert Koch. Els dos van posar les regles fonamentals de la definició de malalties causades per microbis: els Postulats Henle Koch.

## Biografia

Henle nasqué a Fürth, Baviera de pares jueus. Estudià medicina a la Universitat de Heidelberg i a la de Bonn, on es doctorà el 1832, va passar a ser professor d'anatomia. Va publicar sobre el sistema limfàtic, la distribució de l'epiteli, el cabell, la formació del mucus, la pus, etc.

## Obres

* Sistema d'anatomia general (1841-1844).
* Zoologia sobre el tauró i rajades.
* Manual de Patologia Racional (1846).
* Manual d'Amatomia Humana Sistemàtica (1852-1873).
El 1870, va ser elegit membre de la Reial Acadèmia Sueca de Ciències. Morí a Göttingen, el 13 de maig de 1885.

## Bibliografia

* Ueber die Ausbreitung des Epithelium im menschlichen Körper (1838)
* Allgemeine Anatomie: Lehre von den Mischungs- und Formbestandtheilen des menschlichen Körpers (1841)
* Handbuch der rationellen Pathologie (1846-1853)
* Handbuch der systematischen Anatomie des Menschen (1855-1871)
* Vergleichend-anatomische Beschreibung des Kehlkopfes mit besonderer Berücksichtigung des Kehlkopfes der Reptilien (1839)
* Pathologische Untersuchungen (1840)

## Referències

* ↑ Asimov, Isaac. «Henle, Friedrich Gustav Jakob». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 336. ISBN 8429270043.
* ↑ Robinson, Victor, M.D.. The Life of Jacob Henle. Nova York: Medical LIfe Co, 1921.
* 1 2 3 4 5 Chisholm & 1911 Vol.13.5, p. 269

### Attribution

Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.

## Enllaços externs

* Friedrich Gustav Jakob Henle. WhoNamedIt.
* Biography and bibliography in the Virtual Laboratory of the Max Planck Institute for the History of Science
# Fontaine des Quatre-Parties-du-Monde

La fontaine des Quatre-Parties-du-Monde, o fontaine de l'Observatoire, o també fontaine Carpeaux, és un monument parisenc situat plaça Camille-Jullian, al 6è districte, al jardí Marco-Polo que perllonga l'avinguda de l'Observatori en direcció als Jardin du Luxembourg. Aquesta font de bronze ha estat construïda entre 1867 i 1874. Concebuda per Gabriel Davioud, ha estat realitzada gràcies a la col·laboració de diversos artistes:
* Louis Vuillemot ha realitzat les garlandes que envolten el pedestal.
* Pierre Legrain ha esculpit el globus.
* Emmanuel Fremiet ha realitzat el sòcol constituït de vuit cavallets de mar així com les tortugues.
* Jean-Baptiste Carpeaux ha realitzat les quatre dones que sostenen el globus. Representen l'Àfrica (simbolitzada per un dona negra), Amèrica (simbolitzada per una Ameríndia), Àsia (simbolitzada per una Xinesa), i Europa (simbolitzada per una dona blanca).

## Galeria

* Zoom sobre una tortuga d'Emmanuel Fremiet
* La font vista des del jardí Marco Polo

## Enllaços externs

* Fontaine Carpeaux
# Frontera entre Kenya i el Sudan del Sud

La frontera entre Kenya i Sudan del Sud és la línia fronterera de 232 kilòmetres, en sentit Est-Oest, al sud-est de Sudan del Sud (província Equatòria Oriental), que separa aquest país de Kenya, província de Rift Valley.

## Traçat

Són dos trets gairebé rectilinis. El més curt, a l'oest, comença al trifini entre ambdós països amb Uganda o va a parar al nord-est fins l'inici del tros més llarg. que segueix la direcció dels paral·lels fins al trifini d'ambdós països amb Etiòpia, dins de l'extrem nord del llac Turkana (antic llac Rodolf). Al nord d'aquest traçat hi ha el triangle d'Ilemi. Aquest territori, la base meridional del qual és el tret major de la frontera, és una àrea de 10.200 a 14.000 km² reivindicada, abans de la independència del Sudan del Sud en 2011, pel Sudan, Etiòpia i Kenya, qui l'ocupa des d'aleshores com a zona en disputa entre els tres estats.
La frontera correspon a l'antiga frontera entre el Sudan (avui a Equatòria Central, Sudan del Sud) i Kenya, ja que amb la independència del Sudan del Sud en juliol de 2011 la frontera del costat sudanès passà a control sud-sudanès. La frontera entre Kenya i Sudan fou definida oficialment en 1956, quan Sudan va obtenir la independència d'Egipte i el Regne Unit, dels quals havia constituït des de 1898 el protectorat anomenat Sudan Angloegipci.

## Referències

* ↑ Boundary dispute that’s an embarrassment to Kenya, standardmedia.co.ke, 6 de gener de 2010
* ↑ South Sudan to demarcate border with Kenya, standardmedia.co.ke, 20 de gener de 2016
* ↑ Kenya, Ethiopia, South Sudan in talks over disputed land, theeastafrican.co.ke, 21 de febrer de 2016
# Fruela Fernández Iglesias

Fruela Fernández Iglesias (Llangréu, 19 de novembre de 1982) és un traductor, escriptor i poeta asturià en llengua castellana.
Llicenciat per la Universitat de Salamanca, és doctor en Traducció i Interpretació per la Universitat de Granada amb una tesi titulada «La recepción critica de literatura traducida en España (1999-2008): aportaciones a una sociología de la literatura transnacional». Va codirigir el festival internacional de poesia Cosmopoética de Còrdova entre el 2010 i el 2014. La seva obra ha aparegut en diverses antologies de poesia contemporània.

## Obra poètica

* La familia socialista (La Bella Varsovia: Madrid, 2018).
* Una paz europea (Pre–Textos: València, 2016).
* Folk (Pre–Textos: València, 2013).
* Círculos (KRK Ediciones: Oviedo, 2001).

## Referències

* ↑ Iglesias, Natalia. «Vida y obra de "The Smiths"» (en castellà), 12-10-2014. [Consulta: 23 febrer 2023].
* ↑ Ballester, Miquel Àngel. «El foraster defineix el mallorquí per oposició». Ara Balears, 05-11-2021. [Consulta: 23 febrer 2023].
* ↑ Iglesias, Fruela Fernández «La recepción critica de literatura traducida en España (1999-2008): aportaciones a una sociología de la literatura transnacional» (en castellà). Universidad de Granada, 2011 [Consulta: 6 desembre 2022].
* ↑ Sánchez, Encarna. «Con el poeta Fruela Fernández» (en espanyol europeu), 07-07-2019. [Consulta: 23 febrer 2023].
* ↑ Abril, Juan Carlos. «‘Una paz europea’, de Fruela Fernández» (en castellà), 10-06-2016. [Consulta: 23 febrer 2023].
# Fors

Fors és el principi masculí de la Casualitat. En aquest sentit s'oposa a Fortuna, el seu principi femení, amb qui no obstant forma parella. Els seus dos noms s'ajunten en la fórmula Fors Fortuna que acabà per designar una única divinitat, considerada globalment en els seus dos aspectes.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 208. ISBN 9788496061972.
# Futura

Futura és una lletra tipogràfica de pal sec dissenyada per Paul Renner el 1927 per a la Bauersche Gießerei (Foneria Bauer), destinada al projecte de renovació urbana massiva Neues Frankfurt, es va convertir ràpidament en un dels tipus de lletra més utilitzats del segle XX. Està basada en formes geomètriques bàsiques com el cercle, quadrat i triangle, reflectint les idees de la Nova tipografia.
A principis del segle xx, a Alemanya hi havia una polèmica sobre la utilització de caràcters gòtics o romans. Per a Renner, la Futura era una solució alternativa a aquestes dues opcions.
Els primers esborranys els va realitzar l'estiu de 1924. Jakob Hegner tenia una empresa editorial a prop de Dresden i buscava alguna persona que li pogués dissenyar un tipus d'impressió més modern. Quan va veure els quadres de Renner, li va proposar aquesta feina. Renner li va enviar uns esborranys, però com que no va rebre cap resposta, els va recuperar i els va lliurar a la foneria Bauer de Frankfurt. Al seu propietari Georg Hartmann, li van agradar molt.

## Traç

Es tracta d'una lletra tipogràfica de pal sec que utilitza les proporcions geomètriques bàsiques (cercles, triangles i quadrats), adoptant els principals postulats del modernisme i especialment dels moviments De Stijl i Bauhaus.
Renner, a l’hora de dissenyar Futura, va eliminar els elements no essencials. Els traços no presenten modulació. La A,V,W,M i N de caixa alta i la w de caixa baixa solen acabar en vèrtex punxegut.
La G de caixa alta no té ungla. La g de caixa baixa té el trau tancat. El filet de la e de caixa baixa és horitzontal. Les lletres que contenen traços corbs, com la g, la b o la d, canvien sensiblement el gruix del traç a les unions. L'anell inferior de la B de caixa alta és més gran que l'anell superior. L'altura de les ascendents és superior a l'alçària de la M. La cua de la R i la K no surt de l'asta.
El fet que els ascendents i descendents siguin llargs fa que l'interlineat sigui ample. Es tracta d'una tipografia amb bona llegibilitat i amb una alta dosis d'objectivitat i neutralitat.

## Referències

* ↑ Peter Brooker, Andrew Thacker. The Oxford Critical and Cultural History of Modernist Magazines (en anglès). Oxford University Press, 2019, p. 976. ISBN 0199659583.
* ↑ Burke, Christopher "Paul Renner maestro tipógrafo", València, Campgràfic, 2000. ISBN 84-931677-1-1, p.73
* ↑ Burke, Christopher (2000) p.83

## Bibliografia

* Burke, Christopher. Paul Renner, maestro tipógrafo (en castellà). Campgràfic, 2000. ISBN 84-931677-1-1.

## Vegeu també

* Lletra grotesca

## Enllaços externs

* Futura a letratag (castellà)
* Foneria Neufville Arxivat 2010-09-28 a Wayback Machine. (castellà)
* Futura a Typophile Arxivat 2010-12-03 a Wayback Machine. (anglès)
* Futura a Linotype Arxivat 2008-08-21 a Wayback Machine. (anglès)
Viccionari
# Fundació Valvi

La Fundació Valvi és una fundació privada sense ànim de lucre situada a la ciutat de Girona i creada per Joaquim Vidal Perpinyà l'any 2004. Aquesta entitat destina els seus esforços a la promoció cultural de les comarques gironines, amb especial focus en l'art contemporani.
S'hi realitzen exposicions individuals i col·lectives de totes les disciplines i s'edita un catàleg en cada ocasió que conté un estudi de l'obra realitzat per diferents crítics i historiadors de l'art i que es regala als visitants. A més, també s'hi fan presentacions de llibres, recitals de poesia, conferències i taules rodones i concerts en petit format. L'entrada a les sales d'exposició i l'assistència a totes aquestes activitats és gratuïta.

## Referències

* 1 2 «Maguí Noguer, directora de la Fundació Valvi: "El nostre lema és 'un espai de cultura amb les portes obertes a la ciutat'" - Bonart». [Consulta: 3 abril 2024].
* ↑ Fundació Valvi. «Patronat i Direcció de la Fundació Valvi».
* ↑ Girona, Diputació de. «La Fundació Valvi celebra els vint anys de la seva creació amb una gran exposició col·lectiva a la Casa de Cultura de la Diputació de Girona». [Consulta: 3 abril 2024].
* ↑ «Arte de aniversario en la Fundació Valvi» (en castellà), 23-02-2024. [Consulta: 3 abril 2024].
* ↑ CCMA. «Telenotícies - La Fundació Valvi resumeix 20 anys d'exposicions a la Casa de Cultura de Girona - 3Cat». [Consulta: 3 abril 2024].
* ↑ Grau, Jordi. «120 artistes de la Fundació Valvi - 23 gen 2024». [Consulta: 3 abril 2024].
* ↑ Palau, Maria. «Qui ha tingut cura dels artistes de Girona? - 22 febrer 2024», 03-04-2024. [Consulta: 3 abril 2024].
# Funció de relleu

En matemàtiques, una funció de relleu (també anomenada funció de prova) és una funció $f:\mathbb {R} ^{n}\to \mathbb {R}$ en un espai euclidià $\mathbb {R} ^{n}$ que és alhora suau (en el sentit de tenir derivades contínues de tots els ordres) i suportada de manera compacta. El conjunt de totes les funcions bump amb domini $\mathbb {R} ^{n}$ forma un espai vectorial, denotat $\mathrm {C} _{0}^{\infty }(\mathbb {R} ^{n})$ o $\mathrm {C} _{\mathrm {c} }^{\infty }(\mathbb {R} ^{n}).$ L'espai dual d'aquest espai dotat d'una topologia adequada és l'espai de distribucions.
Exemple: la funció $\Psi :\mathbb {R} \to \mathbb {R}$ donada per$\Psi (x)={\begin{cases}\exp \left(-{\frac {1}{1-x^{2}}}\right),&x\in (-1,1)\\0,&{\text{altrament}}\end{cases}}$és un exemple de funció de bump en una dimensió. De la construcció queda clar que aquesta funció té un suport compacte, ja que una funció de la línia real té un suport compacte si i només si té un suport tancat acotat. La prova de suavitat segueix la mateixa línia que per a la funció relacionada que es parla a l'article Funció suau no analítica. Aquesta funció es pot interpretar com la funció gaussiana $\exp \left(-y^{2}\right)$ escalat per adaptar-se al disc de la unitat: la substitució $y^{2}={1}/{\left(1-x^{2}\right)}$ correspon a l'enviament $x=\pm 1$ a $y=\infty .$

## Referències

* ↑ «LECTURE 3: SMOOTH FUNCTIONS; PARTITION OF UNITY» (en anglès). http://staff.ustc.edu.cn.+[Consulta: 18 març 2023].
* ↑ Weisstein, Eric W. «Bump Function» (en anglès). https://mathworld.wolfram.com.+[Consulta: 18 març 2023].
* ↑ «Bump Functions» (en anglès). https://sites.math.washington.edu.+[Consulta: 18 març 2023].
* ↑ John. «Bump functions» (en anglès). https://www.johndcook.com,+24-06-2022.+[Consulta: 18 març 2023].
# Fresno de la Vega

Fresno de la Vega és un municipi de la província de Lleó a la comunitat autònoma de Castella i Lleó. Forma part de la comarca d'Esla-Campos.

## Demografia

Evolució demogràfica :
| 1991 | 1996 | 2001 | 2004 |
| 793 | 745 | 682 | 645 |
# Gambusia melapleura

Gambusia melapleura és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 3,4 cm de longitud total.

## Distribució geogràfica

Es troba a Jamaica.

## Referències

* ↑ «Gambusia melapleura». Catalogue of Life. (anglès) (anglès)
* 1 2 FishBase (anglès)

## Bibliografia

* Lucinda, P.H.F.: Poeciliidae (Livebearers). planes 555-581. A: R.E. Reis, S.O. Kullander i C.J. Ferraris, Jr. (editors): Checklist of the Freshwater Fishes of South and Central America. EDIPUCRS, Porto Alegre (Brasil). 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Garrett (Pennsilvània)

Garrett és una població dels Estats Units a l'estat de Pennsilvània. Segons el cens del 2000 tenia 449 habitants.

## Demografia

Segons el cens del 2000, Garrett tenia 449 habitants, 168 habitatges, i 128 famílies. La densitat de població era de 234,3 habitants per quilòmetre quadrat.
Dels 168 habitatges en un 33,3% hi vivien nens de menys de 18 anys, en un 61,3% hi vivien parelles casades, en un 10,7% dones solteres, i en un 23,8% no eren unitats familiars. En el 21,4% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,07.
Per edats la població es repartia de la següent manera: un 26,9% tenia menys de 18 anys, un 10% entre 18 i 24, un 26,5% entre 25 i 44, un 20% de 45 a 60 i un 16,5% 65 anys o més.
L'edat mediana era de 34 anys. Per cada 100 dones de 18 o més anys hi havia 91,8 homes.
La renda mediana per habitatge era de 24.609 $ i la renda mediana per família de 27.375 $. Els homes tenien una renda mediana de 23.542 $ mentre que les dones 15.625 $. La renda per capita de la població era de 10.935 $. Entorn del 12,1% de les famílies i el 15,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Garrett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Garrett». American Fact Finder. Oficina del Cens dels Estats Units, 12-01-2010.
# Rivulus simplicis

Rivulus simplicis és un peix de la família dels rivúlids i de l'ordre dels ciprinodontiformes.

## Morfologia

Els mascles poden arribar als 3,5 cm de longitud total.

## Distribució geogràfica

Es troba a Sud-amèrica: Brasil.

## Referències

* ↑ «Rivulus simplicis». Catalogue of Life. (anglès) (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Galloway

Galloway (en gaèlic escocès: Gall-ghàidheil/Gallobha; en llatí: Gallovidia; en scots: Gallowa) és una regió del sud-oest d'Escòcia; comprén els comtats de Wigtown i Kirkcubright. El nom significa 'gaels forans', i es refereix als gaels d'origen mixt, gaèlic i escandinau, que eren els dominants en aquesta zona.
Galloway limita amb el mar per l'oest i pel sud i amb els turons Galloway Hills pel nord i amb el riu Nith per l'est; el límit entre Kirkcudbright i Wigtown shires està marcat pel riu Cree. La definició, tanmateix, n'ha fluctuat molt durant la història.
Els antics romans anomenaven els habitants de Galloway Novantae.

## Notes

* Brooke, D: Wild Men and Holy Places: Canongate Press, Edinburgh, 1994: ISBN 0-86241-479-2
** Many of her monographs are available online Arxivat 2016-03-03 a Wayback Machine..
* Oram, Richard, The Lordship of Galloway
* Ptolemy. «Geographia», c. 140. [Consulta: 26 abril 2008].

## Referències

* ↑ Andy Eagle. «The Online Scots Dictionary». Scots-online.org, 27-02-2003. Arxivat de l'original el 2010-07-08. [Consulta: 18 juny 2014].

## Enllaços externs

* Galloway Dialect page at Scots Language Centre Arxivat 2011-07-17 a Wayback Machine.